## Vaersa finalitza el procés d’estabilització d’ocupació de 243 llocs de diferents categories professionals

*** Dins del Pla extraordinari d’estabilitat de l’ocupació per a reduir la temporalitat en l’Administració pública i el seu sector instrumental
* Més de 10.000 aspirants han participat en el procés, que s’ha resolt en menys d’un any mitjançant 43 processos selectius**

L’empresa pública Vaersa, dependent de la Conselleria de Medi Ambient, Infraestructures i Territori, ha finalitzat, en menys d’un any des de la constitució dels òrgans tècnics de selecció, el procés d’estabilització d’ocupació de 243 llocs convocats en diferents categories professionals mitjançant 43 processos selectius.

La convocatòria d’estes places s’han emmarcat dins del Pla extraordinari d’estabilitat de l’ocupació impulsat per a reduir la temporalitat en l’Administració pública i el seu sector instrumental derivat de la Llei 20/2021 de mesures urgents per a la reducció de la temporalitat en l’ocupació pública.

Les categories professionals oferides corresponen a llocs d’administratius; capatassos forestals i del medi natural; coordinadors de prevenció i vigilància; emissoristes; gestors mediambientals; enginyers tècnics agrícoles; operaris de prevenció i vigilància; peons forestals i de conservació del medi natural; tècnics jurídics; tècnics superiors agrònoms i veterinaris coordinadors provincials, entre altres.

El director de Vaersa, José Alberto Comos, ha explicat que en la convocatòria “han participat més de 10.000 aspirants i s’ha resolt mitjançant concurs de mèrits i concurs oposició”.

Així mateix, el director ha destacat que la resolució del procés en menys d’un any “ha sigut possible gràcies a l’esforç conjunt de tot el personal de Vaersa, els òrgans tècnics de selecció i la representació sindical dels treballadors de la companyia, els quals han demostrat el seu compromís per a garantir l’estabilitat d’estos 243 llocs, tan necessaris per a Vaersa”.

En cas que no s’haguera aconseguit, ha assenyalat Comos, s’haurien perdut en la relació de llocs de treball, “la qual cosa hauria tingut repercussions negatives tant per als treballadors com per al mateix acompliment de Vaersa, un mitjà propi estratègic per al medi ambient de la Comunitat Valenciana”. Actualment, el procés es troba en la fase de telefonades per a l’assignació de llocs a les persones aspirants seleccionades.

Vaersa és una empresa pública de la Generalitat que du a terme, entre altres, tot tipus de treballs, obres, estudis, informes, projectes, direcció d’obra, servicis i la gestió de servicis públics, en matèria de medi ambient.

Fecha: 04/04/2025